pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 4 สิงหาคม 2564​ พบพนักงานติดเชื้อไวรัส COVID-19 จำนวน​ 17 ราย
วันพุธที่ 4 สิงหาคม 2564
ประกาศ ขสมก. ประจําวันที่ 4 สิงหาคม 2564​ พบพนักงานติดเชื้อไวรัส COVID-19 จํานวน​ 17 ราย
ประกาศ ขสมก. ประจําวันที่ 4 สิงหาคม 2564​ พบพนักงานติดเชื้อไวรัส COVID-19 จํานวน​ 17 ราย
1) พนักงานเก็บค่าโดยสารรถปรับอากาศ สาย 73 ก เพศหญิง อายุ 42 ปี
2) พนักงานเก็บค่าโดยสารรถปรับอากาศ สาย 204 เพศหญิง อายุ 40 ปี
3) หัวหน้างานรับจ่าย สํานักบัญชีและกองทุนกลาง ฝ่ายบริหาร เพศชาย อายุ 57 ปี
4) พนักงานขับรถโดยสารธรรมดา สาย 13 เพศชาย อายุ 50 ปี
5) พนักงานเก็บค่าโดยสารรถธรรมดา สาย 16 เพศชาย อายุ 22 ปี
6) พนักงานเก็บค่าโดยสารรถธรรมดา สาย 16 เพศหญิง อายุ 44 ปี
7) พนักงานเก็บค่าโดยสารรถธรรมดา สาย 84 ก เพศชาย อายุ 43 ปี
8) พนักงานธุรการ ระดับ 2 (พนักงาน Call Center 1348) เพศหญิง อายุ 47 ปี
9) พนักงานเก็บค่าโดยสารรถธรรมดา สาย 13 เพศหญิง อายุ 26 ปี
10) พนักงานขับรถโดยสารธรรมดา สาย 13 เพศชาย อายุ 32 ปี
11) พนักงานขับรถโดยสารธรรมดา สาย 67 เพศชาย อายุ 45 ปี
12) พนักงานเก็บค่าโดยสารรถปรับอากาศ สาย 137 เพศหญิง อายุ 24 ปี
13) พนักงานขับรถโดยสารปรับอากาศ สาย 137 เพศชาย อายุ 52 ปี
14) พนักงานเก็บค่าโดยสารรถปรับอากาศ สาย 515 เพศหญิง อายุ 39 ปี
15) พนักงานขับรถโดยสารรถปรับอากาศ สาย 515 เพศหญิง อายุ 48 ปี
16) พนักงานเก็บค่าโดยสารรถธรรมดา สาย 34 เพศหญิง อายุ 43 ปี
17) พนักงานเก็บค่าโดยสารรถปรับอากาศ สาย 134 เพศหญิง อายุ 50 ปี
รัฐบาลไทย-ข่าวทำเนียบรัฐบาล-รมว.อว. เข้าร่วมการประชุมรัฐมนตรีอาเซียน-จีนด้านวิทยาศาสตร์ เทคโนโลยีและนวัตกรรม สมัยพิเศษ
วันจันทร์ที่ 20 ธันวาคม 2564
รมว.อว. เข้าร่วมการประชุมรัฐมนตรีอาเซียน-จีนด้านวิทยาศาสตร์ เทคโนโลยีและนวัตกรรม สมัยพิเศษ
รมว.อว. เข้าร่วมการประชุมรัฐมนตรีอาเซียน-จีนด้านวิทยาศาสตร์ เทคโนโลยีและนวัตกรรม สมัยพิเศษ
ศาสตราจารย์ ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมเป็นประธานการประชุมรัฐมนตรีอาเซียน-จีนด้านวิทยาศาสตร์ เทคโนโลยีและนวัตกรรม สมัยพิเศษ ร่วมกับนายหวัง จื้อกัง รัฐมนตรีว่าการกระทรวงวิทยาศาสตร์และเทคโนโลยี สาธารณรัฐประชาชนจีน ผ่านระบบวีดิทัศน์ทางไกล เมื่อวันที่ 14 ธันวาคม 2564 โดยมีรัฐมนตรีและผู้แทนด้านวิทยาศาสตร์และเทคโนโลยีจากประเทศสมาชิกอาเซียนและสาธารณรัฐประชาชนจีนเข้าร่วมการประชุม
การประชุมรัฐมนตรีอาเซียน-จีนด้าน วทน. สมัยพิเศษมีวัตถุประสงค์เพื่อให้ที่ประชุมร่วมความเห็นชอบต่อ ASEAN-China Plan of Action for a Closer Partnership of Science, Technology and Innovation for Future (2021-2025) ซึ่งเป็นแผนปฏิบัติสนับสนุนการดําเนินงานด้าน วทน. ระหว่างอาเซียนและจีนให้เกิดผลเป็นรูปธรรม อีกทั้งการประชุมครั้งนี้ถือเป็นการร่วมฉลองครบรอบ 30 ปี ความสัมพันธ์อาเซียน-จีน โดยผู้แทนแต่ละประเทศได้ให้การสนับสนุนและให้ข้อคิดเห็นซึ่งเน้นย้ําว่าความร่วมมือด้าน วทน. ระหว่างอาเซียนและจีนมีความสําคัญอย่างยิ่งเนื่องจากอาเซียนและจีนมีความสัมพันธ์กันมาอย่างยาวนานและแผนปฏิบัติการดังกล่าวจะช่วยกระชับความสัมพันธ์ความสัมพันธ์และความร่วมมือระหว่างอาเซียนและจีนให้แน่นแฟ้นมากยิ่งขึ้น ความร่วมมือด้าน วทน. จึงถือเป็นปัจจัยสําคัญในการรับมือกับโรคติดเชื้อไวรัสโคโรนาสายพันธุ์ใหม่ (COVID-19) และการพัฒนาเศรษฐกิจและสังคมในภูมิภาคอย่างยั่งยืน
แผนปฏิบัติการ ASEAN-China Plan of Action for a Closer Partnership of Science, Technology and Innovation for Future (2021-2025) เป็นแผนการเพื่อขับเคลื่อน Joint Statement on ASEAN-China, Science, Technology and Innovation Cooperation ซึ่งยกร่างโดยสาธารณรัฐประชาชนจีน และ สปป. ลาว ตั้งแต่ปี พ.ศ. 2562 จนถึงปัจจุบัน เพื่อใช้เป็นแนวทางดําเนินความร่วมมือด้าน วทน. ระหว่างอาเซียนและจีน อย่างเป็นรูปธรรม โดยเน้นให้ความสําคัญกับความร่วมมือทางด้านนโยบายด้าน วทน. การวิจัยร่วม การถ่ายทอดเทคโนโลยี และการแลกเปลี่ยนบุคลากร ในเบื้องต้นที่ประชุมได้ให้การเห็นชอบต่อแผนปฏิบัติการดังกล่าว โดยกระทรวง อว. จะดําเนินการขอความเห็นชอบต่อ ครม. ก่อนแจ้งรับรองแผนอย่างเป็นทางการแก่สํานักงานเลขาธิการอาเซียนต่อไป
รัฐบาลไทย-ข่าวทำเนียบรัฐบาล-รมว.ดีอีเอส ลงตรวจพื้นที่กลางกรุงเดินหน้าจัดระเบียบสายสื่อสาร
วันพฤหัสบดีที่ 10 มีนาคม 2565
รมว.ดีอีเอส ลงตรวจพื้นที่กลางกรุงเดินหน้าจัดระเบียบสายสื่อสาร
รมว.ดีอีเอส ลงตรวจพื้นที่กลางกรุงเดินหน้าจัดระเบียบสายสื่อสาร
เมื่อวันที่ 10 มีนาคม 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม หรือ ดีอีเอส ลงพื้นที่ ถ.สุขุมวิท ติดตามการจัดระเบียบสายสื่อสารของ บมจ. โทรคมนาคมแห่งชาติ จํากัด พร้อมด้วย นาวาอากาศเอก สมศักดิ์ ขาวสุวรรณ์ กรรมการและรักษาการกรรมการผู้จัดการใหญ่ NT นางสมจิตต์ ระขุติกุล รองกรรมการผู้จัดการใหญ่หน่วยธุรกิจขายและบริการลูกค้านครหลวง การลงพื้นที่ตรวจสอบ โดยคณะรัฐมนตรีดีอีเอสติดตามความพร้อมการจัดระเบียบสายสื่อสารในพื้นที่กรุงเทพชั้นใน ณ บริเวณถนนสุขุมวิท 71 ปากซอยปรีดีพนมยงค์ 31 - ซอยเอกมัย 12 และปากซอยทองหล่อ 10 ทั้งนี้ในระหว่างเดินทางลงพื้นที่ ได้มีคณะผู้บริหารจากสํานักงานเขตวัฒนา การไฟฟ้านครหลวง (กฟน.) สน.ทองหล่อ สน.คลองตัน และผู้ให้บริการสื่อสารโทรคมนาคมภาคเอกชนทุกค่าย ร่วมรายงานความคืบหน้า
รัฐมนตรีดีอีเอส ย้ําว่าการจัดระเบียบสายสื่อสารจะเร่งดําเนินการตามแผนจัดระเบียบสายสื่อสารของกระทรวงฯ ได้รับความร่วมมือเป็นอย่างดี จากทุกหน่วยงาน ได้แก่ สํานักงาน สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) การไฟฟ้านครหลวง (กฟน) การไฟฟ้าส่วนภูมิภาค (กฟภ.) กรุงเทพมหานคร (กทม.) และผู้ประกอบกิจการโทรคมนาคม โดยปี 2565 นี้ จะเริ่มดําเนินการเร่งด่วนพื้นที่ชั้นในกรุงเทพมหานครก่อน เริ่มประมาณกลางเดือน มีนาคม 2565 เป็นตันไป
ในระหว่างการดําเนินการจัดระเบียบสายสื่อสารประชาชนผู้อยู่อาศัยในบริเวณนั้นอาจจะได้รับความไม่สะดวกบ้าง เชื่อว่าเมื่อแล้วเสร็จ บ้านเมืองจะเป็นระเบียบเรียบร้อย มีความปลอดภัยในการสัญจรไปมา กระทรวงดีอีเอส เร่งประสานความร่วมมือไปยังส่วนงานที่เกี่ยวข้องให้ร่วมกันดําเนินงานเพื่อบรรลุวัตถุประสงค์ได้ตามกําหนด ซึ่งที่ผ่านมาดีอีเอสมอบหมายให้ NT ดําเนินการในโครงการจัดระเบียบสายสื่อสาร บริเวณพื้นที่กรุงเทพมหานคร เพื่อให้มีการจัดระเบียบสายสื่อสารโทรคมนาคมให้มีทัศนียภาพที่สวยงามและปลอดภัยต่อชีวิตและทรัพย์สินของประชาชน
**********************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผย พลิกวิกฤติให้เป็นโอกาส เตรียมเปลี่ยนเรือนจำทั่วประเทศเป็นคลังสมุนไพรสำรองแบบพึ่งพาตนเอง ช่วยสร้างอาชีพผู้ต้องขังก่อนคืนคนดีสู่สังคม
วันศุกร์ที่ 9 กรกฎาคม 2564
รัฐมนตรีว่าการกระทรวงยุติธรรม เผย พลิกวิกฤติให้เป็นโอกาส เตรียมเปลี่ยนเรือนจําทั่วประเทศเป็นคลังสมุนไพรสํารองแบบพึ่งพาตนเอง ช่วยสร้างอาชีพผู้ต้องขังก่อนคืนคนดีสู่สังคม
รัฐมนตรีว่าการกระทรวงยุติธรรม เผย พลิกวิกฤติให้เป็นโอกาส เตรียมเปลี่ยนเรือนจําทั่วประเทศเป็นคลังสมุนไพรสํารองแบบพึ่งพาตนเอง ช่วยสร้างอาชีพผู้ต้องขังก่อนคืนคนดีสู่สังคม เผยแจ้ง ศบค.เรียบร้อย เร่งเรือนจําเตรียมหน้าดินอีกไม่นานเก็บเกี่ยวได้
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า เป็นพระมหากรุณาธิคุณของพระบาทสมเด็จพระเจ้าอยู่หัวได้ทรงพระกรุณาโปรดเกล้าฯพระราชทาน ยาฟ้าทะลายโจรให้แก่กรุงเทพมหานคร เพื่อนําไปแจกจ่ายแก่สถานพยาบาลและหน่วยงานที่เกี่ยวข้อง เพื่อใช้ในการดูแลผู้ป่วยโควิด-19 ทําให้ประชาชนและสังคมตื่นตัวกับการใช้สมุนไพรฟ้าทะลายโจรและพืชสมุนไพรชนิดต่าง ๆ กระทรวงยุติธรรมได้เล็งเห็นศักยภาพจึงได้ตั้งคณะทํางานส่งเสริมการปลูกพืชสมุนไพรในเรือนจําและทัณฑสถาน เพื่อเปลี่ยนวิกฤตเป็นโอกาส เนื่องจากเรือนจําทั่วประเทศ ยังมีพื้นที่เหลือใช้ควรนํามาใช้ให้เกิดประโยชน์ ประกอบกับเป็นการส่งเสริมพัฒนาผู้ต้องขังทั่วประเทศได้ฝึกอาชีพ และสามารถนําความรู้ในการปลูกพืชสมุนไพรไปต่อยอดเป็นอาชีพหลังได้รับการปล่อยตัว ซึ่งถือเป็นหนึ่งในโครงการคืนคนดีสู่สังคม
นายสมศักดิ์ กล่าวอีกว่า เวลานี้ ฟ้าทลายโจร รวมถึงสมุนไพร ต่าง ๆ ถือเป็นพืชทางเศรษฐกิจ ที่ไทยและต่างประเทศให้ความสนใจ ตนจึงผลักดันและเร่งปลูกให้มีผลผลิตไม่ขาดตลาด เพื่อเป็นเศรษฐกิจแบบพึ่งพาตนเอง ทดแทนการนําเข้า ลดค่าใช้จ่าย และส่งเสริมเรือนจําหรือ  ทัณฑสถานเป็นคลังสมุนไพรสํารอง ตามโครงการศาสตร์พระราชาสู่การพัฒนาที่ยั่งยืน และยังสามารถใช้ได้ในระยะสั้น ระยะกลาง และระยะยาว โดยประสานกับหน่วยงานภาครัฐและเอกชน เพื่อพิจารณาแผนรองรับด้านการตลาดอย่างสมบูรณ์ต่อไป รวมถึงเป็นแหล่งเรียนรู้การปลูกพืชสมุนไพร ซึ่งเป็นประโยชน์กับสังคมภายนอกด้วย
"ฟ้าทะลายโจร เป็นยาสมุนไพร ประจําบ้าน แก้หวัด แก้เจ็บคอ ผมได้ฟังจากกรมการแพทย์แผนไทยว่าสามารถป้องกันโควิด-19 ได้ และรายงานต่อที่ประชุมศูนย์บริหารสถานการณ์การแพร่ระบาดของโรคติดเชื้อไวรัส โควิด-19 (ศบค.) ว่าได้แต่งตั้งคณะกรรมการเรียบร้อยแล้ว โดยท่านนายกรัฐมนตรีรับทราบและให้ดําเนินการอย่างเร่งด่วน เรือนจําที่มีความพร้อมได้เตรียมหน้าดินสําหรับเพาะปลูกแล้ว อีกไม่นานจะลงเมล็ดได้ โดยเฉพาะสมุนไพรฟ้าทะลายโจร ที่สําคัญสําหรับสถานการณ์โควิด คาดว่าอีกประมาณ 3 เดือน ราชทัณฑ์จะเป็นคลังสํารองของสมุนไพรได้" นายสมศักดิ์ กล่าว
นายสมศักดิ์ กล่าวว่า อย่างไรก็ตาม ภายหลังจาก พลเอกประยุทธ์ จันทร์โอชา นายกรัฐมนตรี ประกาศไม่รับเงินเดือน 3 เดือน ซึ่งมีรัฐมนตรีอีกหลายท่านประกาศไม่รับเงินเดือนด้วย ซึ่งตนก็เป็นอีกหนึ่งคนที่ไม่ขอรับเงินเดือนด้วยเช่นกัน เพื่อนําเงินในส่วนนี้ไปช่วยเหลือประเทศให้ผ่านพ้นวิกฤตต่อไป
รัฐบาลไทย-ข่าวทำเนียบรัฐบาล-นายกฯ ชื่นชมผลงานนักกีฬาไทยคว้าชัยในรายการระดับโลก “น้องปุ้ม” จันทกานต์ มโนบาล สร้างประวัติศาสตร์นักมวยหญิงไทยคนแรกคว้าแชมป์ K-1 เวิลด์ กรังด์ปรีซ์ และ “น้องบิว” ภูริพล บุญสอน
วันจันทร์ที่ 27 มิถุนายน 2565
นายกฯ ชื่นชมผลงานนักกีฬาไทยคว้าชัยในรายการระดับโลก “น้องปุ้ม” จันทกานต์ มโนบาล สร้างประวัติศาสตร์นักมวยหญิงไทยคนแรกคว้าแชมป์ K-1 เวิลด์ กรังด์ปรีซ์ และ “น้องบิว” ภูริพล บุญสอน
นายกรัฐมนตรีชื่นชมผลงานนักกีฬาไทยคว้าชัยในรายการระดับโลก “น้องปุ้ม” จันทกานต์ มโนบาล สร้างประวัติศาสตร์นักมวยหญิงไทยคนแรกคว้าแชมป์ K-1 เวิลด์ กรังด์ปรีซ์ และ “น้องบิว” ภูริพล บุญสอน คว้าตั๋วไปชิงแชมป์โลกได้สําเร็จ
วันที่ 27 มิ.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามการไปแข่งขันกีฬาของนักกีฬาไทยในรายการระดับนานาชาติ ซึ่งขณะนี้มีการแข่งขันหลายรายการและหลายชนิดกีฬา โดยล่าสุดได้ทราบว่าวานนี้(26 มิ.ย.) น้องปุ้ม จันทกานต์ มโนบาล นักมวยหญิงชาวบุรีรัมย์ สามารถคว้าแชมป์จากรายการแข่งขัน K-1 (เควัน) “เวิลด์ กรังด์ปรีซ์” ในรุ่น 45 กิโลกรัมหญิง ที่ประเทศญี่ปุ่น
“นายกรัฐมนตรีแสดงความยินดีและชื่นชมน้องปุ้ม ที่สามารถสร้างประวัติศาสตร์เป็นนักมวยหญิงจากประเทศไทยคนแรกที่สามารถคว้าแชมป์จากรายการเควัน เวิลด์ กรังด์ปรีซ์ เวทีการแข่งขันกีฬาซึ่งรวมศิลปะการต่อสู้หลายแขนงไว้ด้วยกันซึ่งเป็นที่รู้จักของทั่วโลก โดยนายกรัฐมนตรีเชื่อมั่นว่าน้องปุ้มจะเป็นแบบอย่างและแรงบันดาลใจให้นักกีฬาไทยคนอื่นๆ ให้เชื่อมั่นในศักยภาพของตนเองและสามารถต่อสู้กับคู่แข่งจากทั่วโลกได้” น.ส.ไตรศุลี กล่าว
น.ส.ไตรศุลี กล่าวว่า น้องปุ้ม จันทกานต์ มโนบาล มีฉายาในวงการมวยหญิงคือ “พญาหงส์ อโยธยาไฟท์ยิม” เป็นชาวบุรีรัมย์ ปัจจุบันศึกษาอยู่คณะศึกษาศาสตร์ มหาวิทยาลัยเกษตรศาสตร์ โดยน้องปุ้มเป็นนักมวยหญิงไทยคนแรกที่คว้าแชมป์จากเวทีการแข่งขันรายการนี้ จากก่อนหน้านี้มีนักมวยชายไทยคว้าแชมป์มาแล้ว 3 คน ได้แก่ บัวขาว บัญชาเมฆ, แก้ว วีระศักดิ์เล็กยิม และ ก้องนภา วีระศักดิ์เล็กยิม
พร้อมกันนี้ นายกรัฐมนตรีชื่นชมผลงานของ น้องบิว ภูริพล บุญสอน นักกรีฑาดาวรุ่งของไทยที่เข้าร่วมการแข่งขันกรีฑารายการคอซานอฟ เมมโมเรียล ที่ประเทศคาซัคสถาน เมื่อวันที่ 26 มิ.ย. และวิ่งเข้าเส้นชัยเป็นคนแรกในการวิ่งประเภท 200 เมตรชายด้วยสถิติ 20.19 วินาที ทําลายทั้งสถิติประเทศไทย ซีเกมส์ 2021 ที่ตนเองเคยทําไว้ที่เวียดนาม และสามารถควอลิฟายได้ตั๋วเข้าร่วมการแข่งขันกรีฑาชิงแชมป์โลก ที่สหรัฐฯ
โดยนายกรัฐมนตรีเชิญชวนคนไทยทุกคนร่วมส่งกําลังใจให้น้องบิวให้สามารถทําผลงานให้ดีที่สุดในสนามชิงแชมป์โลก และให้กําลังใจนักกีฬาที่เข้าร่วมการแข่งขันที่แม้ยังไม่สามารถควอลิฟายไปแข่งขันระดับโลกแต่ทุกคนสามารถทําสถิติได้ดีที่สุดของตนเอง และมีโอกาสพัฒนาไปสู่ระดับโลกได้
...............................
รัฐบาลไทย-ข่าวทำเนียบรัฐบาล-รมว.กษ. ลงพื้นที่ติดตามสถานการณ์น้ำในพื้นที่ จ.อุบลราชธานี
วันอาทิตย์ที่ 10 ตุลาคม 2564
รมว.กษ. ลงพื้นที่ติดตามสถานการณ์น้ําในพื้นที่ จ.อุบลราชธานี
รมว.กษ. ลงพื้นที่ติดตามสถานการณ์น้ําในพื้นที่ จ.อุบลราชธานี สั่งการให้กรมชลประทานเฝ้าติดตามสถานการณ์อย่างใกล้ชิดตลอด 24 ชั่วโมง
วันนี้ (10 ต.ค.64) ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ และคณะผู้บริหารกระทรวงเกษตรและสหกรณ์ เดินทางลงพื้นที่เพื่อติดตามการดําเนินงานตามนโยบายสําคัญในพื้นที่จังหวัดอุบลราชธานีพร้อมนี้คณะได้รับฟังการรายงานสรุปสถานการณ์น้ํา ณ บริเวณเขื่อนธาตุน้อย การบริหารจัดการน้ําและความคืบหน้าโครงการก่อสร้างสถานีสูบน้ําด้วยไฟฟ้าบ้านแก้งโพธิ์ ต.ค้อทอง อ.เขื่อนใน จ.อุบลราชธานี
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยภายหลังติดตามสถานการณ์น้ําณฝ่ายส่งน้ําและบํารุงรักษาที่2 (เขื่อนธาตุน้อย)จ.อุบลราชธานีว่าจากการรับฟังการรายงานสถานการณ์น้ําจากกรมชลประทานและแนวโน้มสถานการณ์น้ําคาดว่ามวลน้ําจากทางตอนบนซึ่งยอดน้ําอยู่ที่จังหวัดมหาสารคามจะเดินทางมาถึงเขื่อนยโสธร-พนมไพรในวันที่15ตุลาคม2564นี้ซึ่งพนังกั้นแม่น้ําชีของเขื่อนยโสธร-พนมไพรสามารถรองรับน้ําได้ถึง1,700ลบ.ม./วินาทีและระดับน้ําปัจจุบันอยู่ต่ํากว่าคันพนัง2.00ม.จึงสามารถรองรับน้ําปริมาณดังกล่าวได้แต่จะมีผลกระทบในพื้นที่ลุ่มต่ําน้ําท่วมซ้ําซากและมวลน้ําจะเดินทางมาถึงเขื่อนธาตุน้อยในวันที่18ตุลาคม2564อย่างไรก็ตามได้สั่งการกรมชลประทานให้เฝ้าติดตามสถานการณ์อย่างใกล้ชิดและบริหารจัดการน้ําตามแผนที่วางไว้พร้อมเตรียมเครื่องจักร-เครื่องมือให้พร้อมสําหรับเข้าช่วยเหลือและบรรเทาความเดือดร้อนแก่ประชาชน
“การลงพื้นที่ในครั้งนี้ได้รับทราบถึงปัญหาความเดือดร้อนของประชาชนและเกษตรกรเกี่ยวกับภาวะน้ําท่วมน้ําล้นตลิ่งในหลายแห่ง กระทรวงเกษตรและสหกรณ์จะเร่งรัดงบประมาณในเรื่องจ่ายค่าชดเชยตามระเบียบของกรมบัญชีกลางให้แล้วเสร็จใน 60 วันเพื่อบรรเทาความเดือดร้อนให้กับเกษตรกรและประชาชนที่ประสบภัยธรรมชาติจากสถานการณ์น้ําเอ่อล้นตลิ่งและ    น้ําท่วมซึ่งส่งผลให้พืชผลทางการเกษตรได้รับความเสียหายนอกจากนี้จะเร่งรัดงบประมาณตามแผนการขอสร้างสถานีสูบน้ํา ให้ดําเนินการได้อย่างมีประสิทธิภาพกรมชลประทานมีความพร้อมในเรื่องของเครื่องจักรอุปกรณ์สถานีสูบน้ํา และยังมีเจ้าหน้าที่เฝ้าระวังตลอด 24 ชั่วโมง จึงขอให้ประชาชนและเกษตรกรลดความวิตกกังวล” ดร.เฉลิมชัย กล่าว
ในโอกาสนี้ รัฐมนตรีว่าการกระทรวงเกษตรและสหกรณ์ยังได้มอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01) ให้แก่ตัวแทนเกษตรกร อ.เขื่องใน จ.อุบลราชธานีและได้มอบถุงยังชีพและอาหารสัตว์พระราชทานเพื่อบรรเทาความเดือดร้อนให้แก่เกษตรกรในพื้นที่แห่งนี้
รัฐบาลไทย-ข่าวทำเนียบรัฐบาล-​Deputy Prime Minister orders integrative operation from all concerned agencies to help flood-affected people
วันพฤหัสบดีที่ 25 สิงหาคม 2565
​Deputy Prime Minister orders integrative operation from all concerned agencies to help flood-affected people
​Deputy Prime Minister orders integrative operation from all concerned agencies to help flood-affected people
August 25, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Deputy Prime Minister Gen. Prawit Wongsuwon expressed concern over possible flash flood and overflows which may affect people’s safety and wellbeing. According to Thailand Meteorological Department, strong monsoon trough lies across the North and the upper Northeast during August 25-26, 2022, while the southwest monsoon prevails over the Andaman Sea, Thailand and the Gulf of Thailand. With this, isolated heavy rain is forecasted in the North, the Northeast, the central including Bangkok and its vicinity, the East and the South (west coast) regions.
Pubic disaster prevention and mitigation agency also identified affected and risk-prone areas:
1. Areas at risk for flash flood, overflows, and inundation
North: The provinces of Tak (Mae Ramad and Tha Song Yang districts), Phitsanulok (Nakhon Thai, Noen Maprang, Chart Trakarn, and Wang Thong districts, and Phetchabun (Lon Kao, Lom Sak, and Khao Kho districts)
Central: The provinces of Nakhon Nayok (Muang district), Prachin Buri (Prajantakham, and Na Di districts), and Bangkok
2. Areas at risk for river overflow and inundation
Northeast: The provinces of Roi Et (Sale Phum, Jung Harn, and Phon Thong districts), Maha Sarakham (Muang and Kantra Wichai districts), and Ubon Ratchathani (Muang district)
Central: The provinces of Ang Thong (Pa Mok and Wiset Chaicharn districts), and Phra Nakhon Si Ayutthaya (Sena, Phak Hai, Bang Ban, Bang Sai, Bang Pahan, and Phra Nakhon Si Ayutthaya districts)
3. Areas at risk for sea level rise at estuary and coastal lowland areas
Central: The provinces of Samut Sakhon, Samut Songkhram, Samut Prakarn, Nonthaburi, Chachoengsao, Chonburi, Rayong, Chanthaburi, Trat, Phetchaburi, Prachuab Kirikhan, and Bangkok
South: The provinces of Chumphon, Surat Thani, Nakhon Si Thammarat, Songkhla, Pattani, Narathiwat, Ranong, Phang-nga, Phuket, Krabi, Trang, and Satun
According to the acting Government Spokesperson, the Deputy Prime Minister has instructed Ministry of Defense to mobilize military troops and equipment, and integrate its operation with other concerned agencies to help out the people in need. Long-term water management must also be planned to store water for the dry season.
รัฐบาลไทย-ข่าวทำเนียบรัฐบาล-"นรม.และ รมว.กห.สั่งกองทัพ เร่งขยาย รพ.สนามให้ครอบคลุมทั่วประเทศ และจัดกำลังพล 300 นาย หมุนเวียนช่วยสายด่วน 1330 รับมือยอดผู้ป่วยโควิดที่พุ่งต่อเนื่อง"
วันพุธที่ 2 มีนาคม 2565
"นรม.และ รมว.กห.สั่งกองทัพ เร่งขยาย รพ.สนามให้ครอบคลุมทั่วประเทศ และจัดกําลังพล 300 นาย หมุนเวียนช่วยสายด่วน 1330 รับมือยอดผู้ป่วยโควิดที่พุ่งต่อเนื่อง"
พล.อ.คงชีพ ตันตระวาณิชย์ โฆษก กห.เปิดเผยว่า พล.อ.ประยุทธ์ จันทร์โอชา นรม.และ รมว.กห.
ได้สั่งการทุกเหล่าทัพ ให้เร่งจัดตั้งและขยายความสามารถของ รพ.สนาม รวมทั้ง พื้นที่กักตัวควบคุมโรคชุมชน ( CI ) เพิ่มให้ครอบคลุมทั่วประเทศ พร้อมทั้งให้หมุนเวียนจัดกําลังพลจํานวน 300 นาย สนับสนุน สํานักงานประกันสุขภาพ (สปสช.) รับแจ้งสายด่วน 1330 และเตรียมความพร้อม “ศูนย์เคลื่อนย้ายและส่งกลับ” ให้พร้อมสนับสนุนในภาวะวิกฤตทั้งในพื้นที่ กรุงเทพมหานครฯ และ จว.ต่างๆ โดยให้ประสานการทํางานร่วมกันอย่างใกล้ชิด เพื่อให้การช่วยเหลือและรับมือกับผู้ป่วยติดเชื้อโควิด 19 ที่มีจํานวนมากกว่า 2 หมื่นรายต่อวัน ต่อเนื่องมา 2 สัปดาห์
โฆษก กห. กล่าวเพิ่มเติมว่า ปัจจุบัน ทุกเหล่าทัพ ได้เร่งจัดตั้ง รพ.สนามในพื้นที่ กทม.และปริมณฑล แล้วกว่า 820 เตียง รวมทั้งในพื้นที่จว.ต่างๆ กว่า 8,000 เตียง เพื่อรองรับผู้ป่วยติดเชื้อที่มีจํานวนมากขึ้นต่อเนื่อง ซึ่งให้การสนับสนุนเปิดรับผู้ป่วยระดับพื้นที่เข้ารับการรักษาแล้ว ทั้งนี้อยู่ระหว่างจัดกําลังพลหมุนเวียนเข้าไปสนับสนุน สปสช. ช่วยทําหน้าที่เจ้าหน้าที่รับสาย 1330 ซึ่งมีเจ้าหน้าที่จํานวนจํากัดและมีผู้ใช้บริการจํานวนมาก เพื่อให้สามารถบริการผู้ป่วยเข้ารับการรักษาในระบบได้เร็วและทั่วถึงมากกว่าที่เป็นอยู่
รัฐบาลไทย-ข่าวทำเนียบรัฐบาล-"ปลัดกระทรวงกลาโหม รับมอบเครื่องแบบ พลอากาศเอก พร้อมเครื่องหมายความสามารถจาก ผู้บัญชาการทหารอากาศ"
วันจันทร์ที่ 14 มีนาคม 2565
"ปลัดกระทรวงกลาโหม รับมอบเครื่องแบบ พลอากาศเอก พร้อมเครื่องหมายความสามารถจาก ผู้บัญชาการทหารอากาศ"
​ตามที่ ราชกิจจานุเบกษา ได้เผยแพร่ประกาศสํานักนายกรัฐมนตรี เรื่อง พระราชทานยศทหารเป็น กรณีพิเศษ โดยมีพระบรมราชโองการโปรดเกล้าโปรดกระหม่อมพระราชทานยศ พลเรือเอก และ พลอากาศเอก เป็นกรณีพิเศษให้ ปลัดกระทรวงกลาโหม
ตั้งแต่วันที่ ๒๓ กุมภาพันธ์ พุทธศักราช ๒๕๖๕ เป็นต้นไป นั้น
​ในวันจันทร์ที่ ๑๔ มีนาคม ๒๕๖๕ พลเอก วรเกียรติ รัตนานนท์ ปลัดกระทรวงกลาโหม รับมอบเครื่องแบบพลอากาศเอก พร้อมส่วนประกอบเครื่องแบบ เครื่องหมายความสามารถ และประกาศนียบัตรกํากับเครื่องหมาย ฯ จาก พลอากาศเอก นภาเดช ธูปะเตมีย์ ผู้บัญชาการทหารอากาศ ​ณ ห้องสุรศักดิ์มนตรี ในศาลาว่าการกลาโหม นับเป็นพระมหากรุณาธิคุณอย่างหาที่สุดมิได้
#กลาโหม135ปี
รัฐบาลไทย-ข่าวทำเนียบรัฐบาล-กรมทางหลวงชนบทแจ้งปิดเบี่ยงการจราจรบนถนนกัลปพฤกษ์และถนนราชพฤกษ์เป็นการชั่วคราว
วันอังคารที่ 12 กรกฎาคม 2565
กรมทางหลวงชนบทแจ้งปิดเบี่ยงการจราจรบนถนนกัลปพฤกษ์และถนนราชพฤกษ์เป็นการชั่วคราว
ระหว่างวันที่ 13 - 14 กรกฎาคม 2565 ช่วงเวลา 23.30 น. - 03.30 น. เพื่อยกคานสะพานลอย
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน จะดําเนินการยกคานสะพานลอยเพื่อปรับปรุงยกระดับความสูง จํานวน 2 แห่ง ได้แก่ สะพานลอยคลองโคนอน กม. ที่ 6+300 สะพานลอยคลองควาย กม. ที่ 1+400 ซึ่งเป็นส่วนหนึ่งของโครงการปรับปรุงบริเวณย่านชุมชน ถนนทางหลวงชนบทสาย กท.1001 (ถนนกัลปพฤกษ์) เขตบางแค กรุงเทพมหานคร โดยการดําเนินงานมีความจําเป็นต้องทําการปิดเบี่ยง
การจราจร แบ่งออกเป็น 2 วัน ดังนี้
งานยกคานสะพานลอยคลองโคนอน กม.ที่ 6+300 จะปิดเบี่ยงการจราจรคืนวันพุธที่ 13 กรกฎาคม 2565 ช่วงเวลา 23.30 - 03.30 น. ประกอบด้วย
1. ปิดการจราจรถนนราชพฤกษ์ ช่วงขาเข้าเมือง - เข้าถนนกัลปพฤกษ์
2. ปิดการจราจรถนนราชพฤกษ์ ช่วงขาออกเมือง - เข้าถนนกัลปพฤกษ์ มุ่งสู่ถนนกาญจนาภิเษก
3. ปิดการจราจรถนนราชพฤกษ์ ช่วงขาออกเมือง - เข้าถนนกัลปพฤกษ์ ขาออก
4. ปิดจุดกลับรถสวนเลียบ - เข้าถนนกัลปพฤกษ์ ขาออก
5. ปิดจุดกลับรถใต้สะพานแยกนิลกาจ (กํานันแม้น) ขาเข้าเมือง - ขาเข้าถนนกัลปพฤกษ์ - ตากสิน - สาทร
6. ปิดแยกนิลกาจ (กํานันแม้น) ถนนกัลปพฤกษ์ ขาเข้าเมือง - ไปตากสิน - สาทร
7. ปิดสะพานข้ามแยกนิลกาจ (กํานันแม้น) - ไปตากสิน - สาทร
งานยกคานสะพานลอยคลองควาย กม. ที่ 1+400 จะปิดเบี่ยงการจราจรคืนวันพฤหัสบดีที่ 14 กรกฎาคม 2565 ช่วงเวลา 23.30 - 03.30 น. ประกอบด้วย
1. ปิดการจราจรใต้แยกบางพฤกษ์ (บางบอน) ช่วงขาออกเมือง - ไปถนนกาญจนาภิเษก
2. ปิดสะพานข้ามแยกบางพฤกษ์ (บางบอน) ขาออกเมือง - ไปถนนกาญจนาภิเษก
3. ปิดจุดกลับรถใต้สะพานข้ามแยกบางพฤกษ์ (บางบอน) - ถนนกัลปพฤกษ์ ไปถนนกาญจนาภิเษก
4. ปิดทางเข้าจากถนนกาญจนาภิเษก - เข้าถนนกัลปพฤกษ์
5. ปิดสะพานช่วงถนนกาญจนาภิเษก พระราม 2 - เข้าถนนกัลปพฤกษ์
6. ปิดจุดกลับรถ สวนสุขภาพ - เข้าถนนกัลปพฤกษ์ ไปตากสิน - สาทร
อย่างไรก็ตาม ทช. ขอความร่วมมือให้ผู้ใช้เส้นทางโปรดสังเกตป้ายจราจร รวมถึงปฏิบัติตาม ป้ายเตือน ป้ายแนะนําอย่างเคร่งครัด เพื่อความสะดวกปลอดภัยในการเดินทางและขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-รัฐบาลจัดทำแผนแก้ปัญหาหนี้ครูอย่างยั่งยืน
วันพุธที่ 6 ตุลาคม 2564
รัฐบาลจัดทําแผนแก้ปัญหาหนี้ครูอย่างยั่งยืน
วันพุธที่ 6 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดทําแผนแก้ปัญหาหนี้สินครูและบุคลากรทางการศึกษาทั้งระบบ ประกอบด้วย 3 แผนงาน ได้แก่ 1 ใช้สหกรณ์ออมทรัพย์ครูต้นแบบ จํานวน 12 แห่ง 4 ภาค ภาคละ 3 แห่ง ทํางานร่วมกับสถาบันการเงินเฉพาะกิจของรัฐและส่วนราชการสังกัดกระทรวงศึกษาธิการในพื้นที่ 2 คณะกรรมการแก้ไขปัญหาหนี้สินของกระทรวงศึกษาธิการเจรจากับสถาบันการเงินเพื่อแก้ปัญหาให้ครูที่ถูกฟ้อง พร้อมแนวทางแก้ปัญหาของผู้ค้ําประกัน และลดอัตราดอกเบี้ยเงินกู้ 3 จัดอบรมพัฒนาครูและบุคลากรทางการศึกษาให้มีความรู้ด้านการวางแผนและสร้างวินัยทางการเงินและการออม ผ่านระบบออนไลน์ศูนย์ Deep ของกระทรวงศึกษาธิการ ป้องกันไม่ให้ครูรุ่นใหม่ติดกับดักการเป็นหนี้ เพื่อแก้ปัญหาหนี้สินอย่างยั่งยืน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบท ปรับปรุงภูมิทัศน์สวนสุขภาพในพื้นที่ จ.สมุทรปราการ ส่งเสริมสุขภาพที่ดีและสร้างสรรค์พื้นที่สาธารณประโยชน์ เพื่อพัฒนาคุณภาพชีวิตของประชาชน
วันจันทร์ที่ 24 มกราคม 2565
กรมทางหลวงชนบท ปรับปรุงภูมิทัศน์สวนสุขภาพในพื้นที่ จ.สมุทรปราการ ส่งเสริมสุขภาพที่ดีและสร้างสรรค์พื้นที่สาธารณประโยชน์ เพื่อพัฒนาคุณภาพชีวิตของประชาชน
กรมทางหลวงชนบท (ทช.) กระทรวงคมนาคม ปรับปรุงภูมิทัศน์ในพื้นที่สวนสุขภาพลัดโพธิ์บริเวณใต้สะพานภูมิพล 1 และสะพานภูมิพล 2 สวนสุขภาพบางหญ้าแพรกและพื้นที่ใต้ทางยกระดับถนนวงแหวนอุตสาหกรรม อําเภอพระประแดง จังหวัดสมุทรปราการ
กรมทางหลวงชนบท (ทช.) กระทรวงคมนาคม ปรับปรุงภูมิทัศน์ในพื้นที่สวนสุขภาพลัดโพธิ์บริเวณใต้สะพานภูมิพล 1 และสะพานภูมิพล 2 สวนสุขภาพบางหญ้าแพรกและพื้นที่ใต้ทางยกระดับถนนวงแหวนอุตสาหกรรม อําเภอพระประแดง จังหวัดสมุทรปราการ พัฒนาสภาพแวดล้อมและพื้นที่บริเวณแนวเส้นทางในโครงข่ายให้มีความร่มรื่นสวยงาม เพิ่มพื้นที่พักผ่อนหย่อนใจและส่งเสริมสุขภาพที่ดีให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการสร้างสรรค์พื้นที่ตามแนวเส้นทางในโครงข่ายสําหรับสาธารณประโยชน์ เพื่อส่งเสริมการมีคุณภาพชีวิตที่ดีให้กับประชาชน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า นอกเหนือจากภารกิจหลักในการก่อสร้างและพัฒนาเชื่อมโยงโครงข่ายทางให้สมบูรณ์แล้ว ทช. ได้คํานึงถึงความสําคัญด้านการมีคุณภาพชีวิตและสุขภาพที่ดีของประชาชน โดยมุ่งเน้นการเพิ่มพื้นที่สําหรับสาธารณประโยชน์ในเขตเมือง เพื่อให้ประชาชนและชุมชนโดยรอบได้มีสถานที่พักผ่อนหย่อนใจ ออกกําลังกายและทํากิจกรรมกลางแจ้งร่วมกันในบรรยากาศที่มีความร่มรื่นสวยงาม และมีสภาพแวดล้อมที่ดี ดังนั้น ทช. จึงได้ดําเนินการพัฒนาปรับปรุงภูมิทัศน์และพื้นที่ภายในสวนสุขภาพบริเวณแนวเส้นทางในโครงข่าย ได้แก่ สวนสุขภาพลัดโพธิ์บริเวณใต้สะพานภูมิพล 1 และสะพานภูมิพล 2 สวนสุขภาพ บางหญ้าแพรก และพื้นที่ใต้ทางยกระดับถนนวงแหวนอุตสาหกรรม อําเภอพระประแดง จังหวัดสมุทรปราการ โดยจัดทําลานพักผ่อนและลานสําหรับทํากิจกรรมกลางแจ้ง เช่น สนามบาสเกตบอล สนามเด็กเล่น และเส้นทางวิ่งภายในสวนสุขภาพ เป็นต้น พร้อมติดตั้งเครื่องออกกําลังกายและเครื่องเล่นสําหรับเด็ก รวมไปถึงการปรับปรุงบริเวณริมสระน้ําในสวนสุขภาพลัดโพธิ์ด้วยการปลูกไม้ล้มลุกเพื่อความสวยงามและดําเนินการวางกล่องหินป้องกันการกัดเซาะ (Gabion box) บริเวณเชิงลาดตลิ่งริมสระน้ําเพื่อป้องกันการพังทลายของดิน นอกจากนี้ ทช. ยังคํานึงถึงความปลอดภัยของประชาชนที่เดินทางมาใช้บริการพื้นที่สาธารณะ จึงได้ปรับปรุงบํารุงระบบไฟฟ้าแสงสว่างให้เพียงพอและเหมาะสมต่อการใช้งาน โดยปัจจุบันประชาชนสามารถเดินทางมาใช้บริการสวนสุขภาพลัดโพธิ์ได้ตั้งแต่เวลา 05.00 น. - 21.00 น. และสวนสุขภาพบางหญ้าแพรก เวลา 05.00 น. - 20.00 น.
อย่างไรก็ตาม การเพิ่มพื้นที่สําหรับทํากิจกรรมกลางแจ้งและพักผ่อนหย่อนใจให้กับประชาชน นับเป็นอีกหนึ่งภารกิจที่ ทช. ดําเนินการควบคู่ไปกับการก่อสร้างและพัฒนาโครงข่ายทางอย่างต่อเนื่อง เพื่อสร้างสรรค์พื้นที่สําหรับสาธารณประโยชน์และส่งเสริมคุณภาพชีวิตที่ดีให้กับประชาชนต่อไป
รัฐบาลไทย-ข่าวทำเนียบรัฐบาล-เดินหน้าขับเคลื่อน BCG Model ภาคเกษตร
วันอังคารที่ 22 มิถุนายน 2564
เดินหน้าขับเคลื่อน BCG Model ภาคเกษตร
กระทรวงเกษตรฯ เดินหน้าขับเคลื่อน BCG Model ภาคเกษตร ผลักดันเกษตรไทยสู่ 3 สูง “ประสิทธิภาพสูง มาตรฐานสูง รายได้สูง”
ดร.ทองเปลวกองจันทร์ปลัดกระทรวงเกษตรและสหกรณ์เป็นประธานการประชุมคณะกรรมการขับเคลื่อนการพัฒนาเศรษฐกิจชีวภาพเศรษฐกิจหมุนเวียนและเศรษฐกิจสีเขียว(BCG Model)ด้านการเกษตรผ่านระบบVDO Conferenceซึ่งกลไกการขับเคลื่อนการพัฒนาภาคการเกษตรด้วยBCG Modelนั้นกระทรวงเกษตรและสหกรณ์ได้มีการแต่งตั้งคณะกรรมการขับเคลื่อนการพัฒนาเศรษฐกิจชีวภาพเศรษฐกิจหมุนเวียนและเศรษฐกิจสีเขียว(BCG Model)ด้านการเกษตรโดยมีปลัดกระทรวงเกษตรและสหกรณ์เป็นประธานมีอํานาจหน้าที่ในการกําหนดแนวทางมาตรการหรือกลไกการดําเนินงานร่วมกับหน่วยงานที่เกี่ยวข้องให้เป็นไปตามแผนงานภายใต้กรอบยุทธศาสตร์การขับเคลื่อนการพัฒนาประเทศไทยด้วยโมเดลเศรษฐกิจBCGพ.ศ. 2564 – 2569ที่เกี่ยวข้องกับภาคการเกษตรพิจารณาแผนงาน/โครงการงบประมาณและวางระบบการติดตามและประเมินผลการดําเนินงานขับเคลื่อนการพัฒนาเศรษฐกิจชีวภาพเศรษฐกิจหมุนเวียนและเศรษฐกิจสีเขียวด้านการเกษตร(BCG Model)ซึ่งรัฐมนตรีว่าการกระทรวงเกษตรและสหกรณ์ได้ลงนามคําสั่งแล้วเมื่อวันที่24พฤษภาคม2564ที่ผ่านมา
สําหรับแนวทางการขับเคลื่อนภาคการเกษตรด้วยBCG Modelของกระทรวงเกษตรและสหกรณ์มีเป้าหมายเพื่อ“ปรับเปลี่ยนระบบการเกษตรของประเทศไทยสู่3สูงคือประสิทธิภาพสูงด้วยการใช้เทคโนโลยีและนวัตกรรมผสานภูมิปัญญามุ่งยกระดับผลผลิตเกษตรสู่มาตรฐานสูงครอบคลุมทั้งด้านคุณภาพโภชนาการความปลอดภัยและระบบการผลิตที่ยั่งยืนเพื่อเป้าหมายให้การทําการเกษตรเป็นอาชีพที่สร้างรายได้สูงด้วยการผลิตสินค้าเกษตรที่เน้นความเป็นพรีเมี่ยมมีความหลากหลายและกําหนดราคาขายได้ตามคุณภาพของผลผลิตเกษตร”
ดร.ทองเปลวกล่าวว่าการพัฒนาภาคเกษตรและการสร้างมูลค่าเพิ่มทางเศรษฐกิจให้กับภาคเกษตรภายใต้แนวคิดBCG Modelจําเป็นต้องเชื่อมโยงกับอุตสาหกรรมเป้าหมาย(S-curve) 4อุตสาหกรรมสําคัญของประเทศได้แก่(1)เกษตรและอาหาร(2)สุขภาพและการแพทย์(3)พลังงานวัสดุและเคมีชีวภาพและ(4)การท่องเที่ยวและเศรษฐกิจสร้างสรรค์เป็นการเชื่อมโยงกับการยกระดับเศรษฐกิจฐานรากโดยบูรณาการห่วงโซ่คุณค่า(Value Chain)ของการพัฒนาตั้งแต่ต้นทางกลางทางปลายทางโดยใช้ฐานความหลากหลายทางชีวภาพและความหลากหลายทางวัฒนธรรมเชื่อมโยงภาคเกษตรกับภาคอุตสาหกรรมเข้าด้วยกันซึ่งมีเป้าหมายเชิงยุทธศาสตร์ด้านการเกษตรเพื่อให้GDPภาคเกษตรเติบโตอย่างสมดุลและมีเสถียรภาพรายได้เกษตรกรเพิ่มขึ้นรวมถึงอนุรักษ์ฟื้นฟูและใช้ประโยชน์จากทรัพยากรการเกษตรอย่างสมดุลและยั่งยืน
ทั้งนี้สํานักงานเศรษฐกิจการเกษตรได้ดําเนินการรวบรวมประเด็นและกิจกรรมเพิ่มเติมภายใต้BCG Value Chainภาคการเกษตรและได้ดําเนินการพิจารณาโครงการและกิจกรรมของหน่วยงานต่างๆในปีงบประมาณพ.ศ. 2565โดยคัดเลือกโครงการที่สอดคล้องกับกรอบการดําเนินงานBCG Value Chainภาคการเกษตรภายใต้หลักการ“ตลาดนําการผลิต”จํานวน39โครงการนอกจากนี้ที่ประชุมเห็นชอบกรอบแนวทางการขับเคลื่อนภาคการเกษตรด้วยโมเดลเศรษฐกิจBCGของกระทรวงเกษตรและสหกรณ์ประจําปีงบประมาณพ.ศ. 2566 – 2570ในระดับกรมและระดับจังหวัดด้วยเพื่อให้การจัดทําแผนงาน/โครงการขับเคลื่อนการดําเนินงานภาคเกษตรด้วยโมเดลเศรษฐกิจBCGของกระทรวงเกษตรและสหกรณ์มีความสอดคล้องเชื่อมโยงกันตลอดห่วงโซ่คุณค่าและให้เกิดผลเป็นรูปธรรมอย่างแท้จริงในเบื้องต้นสป.กษ.ได้คัดเลือกพื้นที่นําร่อง5จังหวัดได้แก่ราชบุรีพัทลุงจันทบุรีขอนแก่นและลําปาง
รัฐบาลไทย-ข่าวทำเนียบรัฐบาล-“ชัยวุฒิ” ฝากคนดังพบถูกสวมรอยบัญชีโซเชียล แจ้งดีอีเอส-ตร.ทันที
วันพฤหัสบดีที่ 10 มีนาคม 2565
“ชัยวุฒิ” ฝากคนดังพบถูกสวมรอยบัญชีโซเชียล แจ้งดีอีเอส-ตร.ทันที
“ชัยวุฒิ” ฝากคนดังพบถูกสวมรอยบัญชีโซเชียล แจ้งดีอีเอส-ตร.ทันที
“ชัยวุฒิ” รมว.ดีอีเอส ฝากถึงคนดัง-ดารา ระวังถูกสวมรอยโปรไฟล์โซเชียล หากพบถูกแอบอ้างตัวตนไปเปิดแอคเคาน์ปลอมหลอกลวงประชาชน วอนแจ้งมายังดีอีเอส สายด่วน 1212 หรือแจ้งความทันที เพื่อเร่งปิดกั้นบัญชีโซเชียลปลอม
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม (ดีอีเอส) เปิดเผยถึงแนวทางการถูกละเมิดเอาโปรไฟล์ของบุคคลมีชื่อเสียงไปแอบอ้างว่า ฝากไปยังดารา นักร้อง นักแสดง และบุคคลที่มีชื่อเสียงทุกคน ขอให้ท่านตรวจสอบบัญชีเฟซบุ๊ก และบัญชีโซเชียลต่างๆ อย่างสม่ําเสมอ ว่ามีคนนํารูป หรือนําชื่อไปใช้หรือไม่ ในทํา account ปลอม
“ถ้าถูกสวมรอยแอบอ้างตัวตน ไปเปิด account โซเชียลปลอมขึ้นมา แล้วไปหลอกลวงประชาชนไปสร้างความเสียหายและก็มีผลกระทบต่อชื่อเสียงของท่าน อยากให้ช่วยกันติดตามและถ้าพบว่ามี บัญชีปลอม มีคนเอารูปเอาชื่อท่านไปใช้โดยไม่ถูกต้อง ขอให้แจ้งมายังดีอีเอส ตํารวจไซเบอร์ หรือแจ้งความออนไลน์ได้ทันที พวกเราจะช่วยปิดกั้นและดําเนินคดีให้กับบัญชีปลอมให้หมดไป ฝากดารา นักแสดงทุกคนช่วยกันตรวจสอบด้วย” นายชัยวุฒิกล่าว
สําหรับช่องทางรับเรื่องร้องเรียน/แจ้งความ ได้แก่ ศูนย์รับเรื่องร้องเรียนปัญหาออนไลน์ 1212 ของกระทรวงดิจิทัลฯ สายด่วน 1441 ของตํารวจไซเบอร์ หรือแจ้งความออนไลน์ผ่านเว็บไซต์ศูนย์รับแจ้งความออนไลน์ในคดีอาชญากรรมทางเทคโนโลยี www.thaipoliceonline.com
******************
รัฐบาลไทย-ข่าวทำเนียบรัฐบาล-สธ. ประสานเครือข่ายควบคุมโรคระดับเขตเฝ้าระวังนักท่องเที่ยวจากแอฟริกาใต้ หากพบติดเชื้อ ให้ส่งตรวจแยกสายพันธุ์ เพื่อป้องกันควบคุมโรคทันท่วงที
วันจันทร์ที่ 29 พฤศจิกายน 2564
สธ. ประสานเครือข่ายควบคุมโรคระดับเขตเฝ้าระวังนักท่องเที่ยวจากแอฟริกาใต้ หากพบติดเชื้อ ให้ส่งตรวจแยกสายพันธุ์ เพื่อป้องกันควบคุมโรคทันท่วงที
กระทรวงสาธารณสุข ประสานเครือข่ายการควบคุมโรคระดับเขต เฝ้าระวังนักท่องเที่ยวจาก 8 ประเทศแอฟริกาใต้ที่เดินทางเข้ามาแล้ว หากพบติดเชื้อให้ส่งตรวจแยกสายพันธุ์ เพื่อติดตามสถานการณ์และป้องกันควบคุมโรคได้ทันท่วงที
กระทรวงสาธารณสุข ประสานเครือข่ายการควบคุมโรคระดับเขต เฝ้าระวังนักท่องเที่ยวจาก 8 ประเทศแอฟริกาใต้ที่เดินทางเข้ามาแล้ว หากพบติดเชื้อให้ส่งตรวจแยกสายพันธุ์ เพื่อติดตามสถานการณ์และป้องกันควบคุมโรคได้ทันท่วงที ย้ําประเทศไทยมีระบบเฝ้าระวังที่มีมาตรฐานระดับโลก ส่วนประชาชนขอให้ปฏิบัติตามมาตรการป้องกันส่วนบุคคลอย่างเคร่งครัด จะช่วยให้ปลอดภัยจากทุกสายพันธุ์
วันนี้ (29 พฤศจิกายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงสถานการณ์ในประเทศไทย ว่า วันนี้มีผู้ป่วยรักษาหาย 6,165 ราย ผู้ติดเชื้อรายใหม่ 4,753 รายและเสียชีวิต 27 ราย แนวโน้มผู้ติดเชื้อลดลงต่อเนื่อง ส่วนการฉีดวัคซีนโควิด 19 ข้อมูลถึงวันที่ 28 พฤศจิกายน 2564ฉีดแล้ว 92,360,417 โดส เข็มที่ 1 ครอบคลุม 66% ของประชากร ส่วนสถานการณ์การแพร่ระบาดของสายพันธุ์โอไมครอน นอกจากทวีปแอฟริกา 8 ประเทศ ได้แก่ นามิเบีย ซิมบับเว บอตสวานา เลโซโท เอสวาตินี โมซัมบิกแอฟริกาใต้ มาลาวี มีรายงานพบในทวีปยุโรป ได้แก่ อิตาลี เยอรมัน เนเธอร์แลนด์ อังกฤษ เบลเยียม สาธารณรัฐเช็กและเดนมาร์ก ทวีปเอเชียพบใน ฮ่องกง และอิสราเอล และทวีปออสเตรเลีย พบในประเทศออสเตรเลีย
ส่วนประเทศไทยยังไม่พบสายพันธุ์ดังกล่าว ซึ่งจากรายงานของผู้เชี่ยวชาญในแอฟริกาใต้ พบว่าผู้ติดเชื้อส่วนใหญ่มักมีอาการเล็กน้อย บางรายมีอาการน้อยกว่าผู้ที่ติดเชื้อสายพันธุ์เดลตา โดยขณะนี้มีหลายประเทศปรับมาตรการเข้าประเทศ เช่น ออสเตรเลีย ห้ามชาวต่างชาติจาก 8 ประเทศในแอฟริกาใต้ รวมทั้งหมู่เกาะเซเชลส์ เข้าประเทศ นอกจากนี้ ยังมีอังกฤษ สหภาพยุโรป สหภาพอเมริกา แคนาดา อิสราเอล สหรัฐอาหรับเอมิเรตส์ ญี่ปุ่น อิหร่าน บราซิล สิงคโปร์ ซึ่งแต่ละประเทศมีมาตรการที่แตกต่างกันออกไป
นายแพทย์เฉวตสรร กล่าวต่อว่า สําหรับประเทศไทยหลังเปิดประเทศเมื่อวันที่ 1 พฤศจิกายนที่ผ่านมามีนักท่องเที่ยวเดินทางเข้ามารวม 122,398 ราย แยกเป็นรูปแบบTest and Go 96,970 ราย Sand box 20,331 รายและระบบกักตัว 5,097 ราย พบผู้ติดเชื้อรวม 160 ราย คิดเป็น 0.13% โดยประเทศที่เดินทางเข้ามามากที่สุด ได้แก่ สหรัฐอเมริกา เยอรมนี สาธารณรัฐเช็ก เนเธอร์แลนด์ สหราชอาณาจักร ญี่ปุ่น รัสเซีย ฝรั่งเศส เกาหลีใต้ สหรัฐอาหรับเอมิเรตส์ เป็นต้น ทั้งนี้ กระทรวงสาธารณสุขจะเพิ่มความเข้มข้นในการเฝ้าระวังผู้ที่เดินทางมาจากต่างประเทศมากขึ้น โดยประสานเครือข่ายการควบคุมโรคระดับเขตติดตามนักท่องเที่ยวจาก 8 ประเทศแอฟริกาใต้ที่เข้ามาก่อนหน้านี้ หากพบการติดเชื้อจะส่งตรวจแยกสายพันธุ์เพื่อให้รู้สถานการณ์และควบคุมโรคทันท่วงที
“ในการเฝ้าระวังเชื้อสายพันธุ์ใหม่ ประเทศไทยมีระบบที่เป็นมาตรฐานระดับโลก มีการตรวจหาเชื้อในจํานวนที่เพียงพอ และส่งไปศูนย์ข้อมูลสากล ขอให้ประชาชนมั่นใจในระบบเฝ้าระวัง และปฏิบัติตามมาตรการป้องกันส่วนบุคคลอย่างเคร่งครัด ซึ่งจะช่วยให้ปลอดภัยจากเชื้อโควิดได้ทุกสายพันธุ์” นพ.เฉวตรสรรกล่าว
***************************** 29 พฤศจิกายน 2564
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม รับเรื่อง เคสผู้คุมหญิงไถเงินค่าคุ้มครองดูแลแม่
วันพฤหัสบดีที่ 21 เมษายน 2565
รองปลัดกระทรวงยุติธรรม รับเรื่อง เคสผู้คุมหญิงไถเงินค่าคุ้มครองดูแลแม่
รองปลัดกระทรวงยุติธรรม รับเรื่อง เคสผู้คุมหญิงไถเงินค่าคุ้มครองดูแลแม่ เผยอธิบดีกรมราชทัณฑ์ มีคําสั่งให้ออกจากราชการไว้ก่อน และตั้งคณะกรรมการสอบวินัยร้ายแรงแล้ว
วันนี้ (21 เมษายน) เวลา 09.30 น. ที่กระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกกระทรวงยุติธรรม รับเรื่องร้องเรียน จากนางสาวพรพิมล (สงวนนามสกุล) อายุ 31 ปี อาชีพค้าขาย กรณี นางจิราพร (สงวนนามสกุล) อายุ 51 ปี ผู้เป็นมารดา ถูกหมายจับข้อหาสนับสนุนกระทําความผิดเกี่ยวกับยาเสพติด (กัญชา) ปัจจุบันฝากขังอยู่ที่ทัณฑสถานหญิงธนบุรี ตั้งแต่เมื่อวันที่ 23 มิถุนายน ที่ผ่านมา โดยคดีอยู่ระหว่างพิจารณาของศาลและไม่ได้รับการประกันตัว หลังจากผู้เป็นแม่ถูกฝากขัง มีผู้คุมหญิงโทรมาขอเงินกับตนและพ่อซึ่งประกอบอาชีพขับวินมอเตอร์ไซค์ โดยแจ้งว่าจะดูแลนางจิราพร มารดา ขณะอยู่ในเรือนจําเป็นอย่างดี โดยมีการเรียกเอาเงินไปทั้งสิ้นหลายครั้ง เป็นเงินจํานวน 7,000 บาท ซึ่งครอบครัวได้ส่งมอบเป็นเงินสด และโอนเข้าบัญชีของผู้คุม
นอกจากนี้ ทางครอบครัวยังถูกปฎิเสธให้เข้าเยี่ยมมารดาโดยอ้างสถานการณ์โควิดมาตลอด และทราบว่าผู้คุมรายนี้เรียกเงินกับผู้ต้องขังหลายราย และเคยถูกตั้งกรรมการสอบหลายครั้งแล้ว แต่ยังก่อเหตุซ้ําซากไม่เกรงกลัวต่อกฎหมายและวินัย จึงมายื่นหนังสือขอความเป็นธรรมถึงนายสมศักดิ์ เทพสุทิน รัฐมนตรีว่าการกระทรวงยุติธรรม เพื่อขอให้ดําเนินการดังนี้ 1.ขอให้ตั้งคณะกรรมการสอบสวนเพื่อเอาผิดทั้งทางวินัยและอาญากับผู้คุมเรือนจําและเจ้าหน้าที่ที่เกี่ยวข้องกับการเรียกรับผลประโยชน์โดยมิชอบ 2.ขอให้คุ้มครองความปลอดภัยของนางจิราพร มารดา เนื่องจากตนเกรงว่า หลังยื่นร้องเรียนจะทําให้แม่ของตนได้รับอันตรายร้ายแรง
นายวัลลภ เปิดเผยว่ากระทรวงยุติธรรมยืนยัน จะดําเนินการเด็ดขาดกับข้าราชการทุจริต เรียกรับผลประโยชน์ในทุกกรณี ซึ่งผู้ร้องทุกข์รายนี้ มีหลักฐานการโอนเงินหลายรายการ และคลิปเสียงค่อนข้างชัดเจน ยืนยันว่ากระทรวงยุติธรรมและกรมราชทัณฑ์ไม่ได้นิ่งนอนใจ โดยกรมราชทัณฑ์ได้ตั้งคณะกรรมการสอบสวนวินัยร้ายแรงผู้คุมหญิงรายนี้ และได้มีคําสั่งให้ผู้คุมหญิงรายนี้ออกจากราชการไว้ก่อนเเล้ว ซึ่งหลังจากนี้จะมีการตรวจสอบข้อเท็จจริงและพยานหลักฐานตามขั้นตอนต่อไป หากพบว่ามีการทําผิดจริงตามข้อร้องเรียนจะมีโทษทั้งทางวินัยและทางคดีอาญา
นายวัลลภ เผยอีกว่า กรมราชทัณฑ์ จะส่งแพทย์เข้าไปดูแลนางจิราพร ในเรื่องของสุขภาพให้อีกด้วย และหากครอบครัวเกิดความไม่สบายใจในเรื่องความปลอดภัยสามารถทําเรื่องขอย้ายตัวมารดาไปทัณฑสถานหญิงกลางบางเขน อย่างไรก็ตาม ประชาชนที่ได้รับความเดือดร้อนหรือต้องการเข้าถึงกระบวนการยุติธรรม สามารถโทรไปยังสายด่วนยุติธรรม 1111 กด 77 เราจะมีเจ้าหน้าที่คอยให้คําปรึกษาด้านกฎหมาย ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” สั่งผู้ว่าฯ ทุกจังหวัด เข้มจัดกิจกรรมงานรื่นเริง ปีใหม่ ตามมาตรการ ศบค. ไม่ให้เกิดคลัสเตอร์ ขณะที่ สธ. เตรียมพิจารณายกระดับมาตรการเข้าประเทศอีกครั้ง
วันจันทร์ที่ 20 ธันวาคม 2564
โฆษกรัฐบาล เผย “นายกฯ” สั่งผู้ว่าฯ ทุกจังหวัด เข้มจัดกิจกรรมงานรื่นเริง ปีใหม่ ตามมาตรการ ศบค. ไม่ให้เกิดคลัสเตอร์ ขณะที่ สธ. เตรียมพิจารณายกระดับมาตรการเข้าประเทศอีกครั้ง
โฆษกรัฐบาล เผย “นายกฯ” สั่งผู้ว่าฯ ทุกจังหวัด เข้มจัดกิจกรรมงานรื่นเริง ปีใหม่ ตามมาตรการ ศบค. ไม่ให้เกิดคลัสเตอร์ ขณะที่ สธ. เตรียมพิจารณายกระดับมาตรการเข้าประเทศอีกครั้ง
นายธนกร วังบุญคงชนะ โฆษกประจําสํานักนายกรัฐมนตรี เผย ตัวเลขผู้ติดเชื้อโควิด-19 รายใหม่วันนี้ ต่ําสุดตั้งแต่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ดําเนินมาตรการเปิดประเทศเมื่อวันที่ 1 พฤศจิกายน ที่ผ่านมา โดยผู้ติดเชื้อใหม่จํานวน รวม 2,525 ราย จําแนกเป็น
ผู้ป่วยจากระบบเฝ้าระวังฯ 2,411 ราย
ผู้ป่วยจากการค้นหาเชิงรุก 49 ราย
ผู้ป่วยภายในเรือนจํา/ที่ต้องขัง 23 ราย และผู้ป่วยมาจากต่างประเทศ 42 ราย
ขณะที่ผู้หายป่วยกลับบ้าน 4,190 ราย เหลือผู้ป่วยที่กําลังรักษา 40,097 ราย เสียชีวิตเพิ่ม 31 ราย สะท้อนให้เห็นถึงประสิทธิภาพมาตรการป้องกันและควบคุมโรคและการฉีดวัคซีนป้องกันโควิด-19 เพื่อสร้างภูมิคุ้มกันหมู่ ควบคู่ไปกับฟื้นฟูเศรษฐกิจ กระตุ้นภาคการท่องเที่ยวอย่างปลอดภัยอีกด้วย
โฆษกประจําสํานักนายกรัฐมนตรี กล่าวว่า นายกรัฐมนตรีและรัฐมนตรีว่าการกระทรวงกลาโหม ยังเป็นห่วงว่า ในช่วงใกล้เทศกาลปีใหม่ ขณะนี้ หลายจังหวัดมีการจัดกิจกรรมและงานรื่นเริง ทั้งงานกาชาด งานแฟร์ งานคอนเสิร์ต ซึ่งมีประชาชนจํานวนมากมารวมตัวกัน จึงฝากกําชับผู้ว่าราชการจังหวัด คณะกรรมการโรคติดต่อประจําจังหวัด ตรวจสอบการจัดงานของผู้จัดกิจกรรมต่าง ๆ อย่างเข้มงวด โดยให้เป็นไปตามมาตรการของ ศบค. COVID-Free Setting และมาตรการความปลอดภัย กําหนดจํานวนผู้เข้าร่วมงาน การตรวจวัดอุณหภูมิก่อนเข้างาน จัดพื้นที่แบบเว้นระยะห่าง รวมทั้งการแสดงหลักฐานของผู้ร่วมงาน ผลการฉีดวัคซีน ผลตรวจ ATK และขอให้ประชาชนป้องกันตนเองด้วยการสวมใส่หน้ากากอนามัยอยู่เสมอ
“นายกรัฐมนตรียังสั่งดําเนินมาตรการเชิงรุก ป้องกันการแพร่ระบาดเชื้อโควิด-19 สายพันธุ์โอมิครอน สั่งการให้ กระทรวงสาธารณสุขพิจารณาเพิ่มมาตรการที่เข้มขึ้นมากขึ้นสําหรับมาตรการเปิดรับผู้ที่เดินทางมาจากประเทศกลุ่มเสี่ยง สกัดการเข้ามาของไวรัสสายพันธุ์โอมิครอน ขณะเดียวกันก็ไม่ให้กระทบมาตรการเปิดพื้นที่ท่องเที่ยวเพิ่มเติมในปี 2565 ในส่วนของผู้แสวงบุญเดินทางกลับจากนครเมกกะ ประเทศซาอุดีอาระเบีย และตรวจพบว่า ติดเชื้อไวรัสสายพันธุ์โอมิครอน สธ. แจ้งว่าขณะนี้ได้อยู่ภายใต้การดูแลของแพทย์แล้ว จึงขอฝากถึงพี่น้องประชาชนทั่วไป อย่าวิตกกังวลเกินไป ทั้งนี้ ผู้ป่วยทุกรายอยู่ในการควบคุมและการดูแลคณะแพทย์ทุกโรงพยาบาลเป็นอย่างดี” นายธนกรฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลขอบคุณกำลังใจจากคนไทย หนุน "พล.อ.ประยุทธ์" มุ่งแก้ไขปัญหาบ้านเมืองและช่วยเหลือประชาชน ลั่นยึดประโยชน์ประเทศสูงสุด ไม่สนเกมการเมือง
วันเสาร์ที่ 22 มกราคม 2565
​โฆษกรัฐบาลขอบคุณกําลังใจจากคนไทย หนุน "พล.อ.ประยุทธ์" มุ่งแก้ไขปัญหาบ้านเมืองและช่วยเหลือประชาชน ลั่นยึดประโยชน์ประเทศสูงสุด ไม่สนเกมการเมือง
​โฆษกรัฐบาลขอบคุณกําลังใจจากคนไทย หนุน "พล.อ.ประยุทธ์" มุ่งแก้ไขปัญหาบ้านเมืองและช่วยเหลือประชาชน ลั่นยึดประโยชน์ประเทศสูงสุด ไม่สนเกมการเมือง
วันที่ 22มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มุ่งทํางานเพื่อประเทศชาติและประชาชน โดยขณะนี้ปัญหาเร่งด่วนที่ท่านให้ความสําคัญอย่างมากคือ การแก้ไขปัญหาสถานการณ์โควิด-19 ปัญหาคุณภาพชีวิตของประชาชน และปัญหาราคาสินค้า ซึ่งทุกวันท่านนายกฯ ได้สั่งการให้หน่วยงานที่เกี่ยวข้องเร่งเช้าไปแก้ไขปัญหา ดังนั้น นายกฯ จึงไม่อยากจะมาเสียเวลากับเกมการเมือง ทั้งนี้ นายกฯ ยืนยันมาตลอดว่าไม่ได้ยึดติดกับอํานาจ ท่านมีแต่ความห่วงใย และตั้งใจเข้ามาพัฒนาประเทศเพื่อประโยชน์สูงสุดของประชาชน เชื่อว่าประชาชนเองก็เข้าใจดี ที่ผ่านมาจึงเห็นประชาชนให้กําลังใจท่านนายกฯ มากมาย ต้องขอขอบคุณกําลังใจจากคนไทยทุกคนด้วย
นายธนกร กล่าวอีกว่า ที่ผ่านมานายกฯ ตั้งใจทํางานจนสามารถแก้ไขปัญหาของประเทศได้ในหลายเรื่อง และยังวางแนวทางการบริหารประเทศต่อไปข้างหน้าตามบริบทโลกที่เปลี่ยนแปลง เพื่อวางโครงสร้างรากฐานที่ดีของประเทศในอนาคต นอกจากนี้ ยังสั่งการให้หน่วยงานที่เกี่ยวข้องติดตามสถานการณ์ที่จะกระทบต่อคุณภาพชีวิตประชาชนอย่างใกล้ชิดและต่อเนื่อง โดยในด้านระบบสาธารณสุขของไทยนั้น จากการประเมินยังคงอยู่ในระดับที่น่าพอใจ ซึ่งท่านนายกฯ ได้กําชับด้วยว่า ให้ดูแลพี่น้องประชาชนอย่างดีที่สุด และถ้าเป็นไปได้ก็ไม่อยากจะให้มีผู้เสียชีวิตแม้แต่คนเดียว ดังนั้น จึงจําเป็นต้องดูหลายๆ มาตรการควบคู่กันไป ทั้งมาตรการผ่อนคลาย การเปิดรับนักท่องเที่ยว และมาตรการทางเศรษฐกิจ อย่างไรก็ตาม ไม่อยากให้มีการนําไปตีความในทางที่ผิด เพราะอาจจะทําให้การแก้ปัญหานั้นยากยิ่งขึ้นได้
"นายกฯ บริหารประเทศโดยดูสถานการณ์ของโลกควบคู่ไปด้วย ดังนั้น รัฐบาลภายใต้การนําของท่านนายกฯ จึงพร้อมดําเนินการแก้ไขสิ่งต่างๆ ให้สอดคล้องกับสถานการณ์ และพร้อมรับฟังความคิดเห็นจากภาคส่วนต่างๆ โดยนายกฯ ได้รับรายงานและรับฟังปัญหาของพี่น้องประชาชนอยู่ทุกวัน ซึ่งนายกฯ ย้ําเสมอว่า ขณะนี้เป็นเวลาที่ทุกคนควรร่วมมือกันในการแก้ไขปัญหา และอย่านําการเมืองมาเกี่ยวพันในทุกเรื่อง"นายธนกร กล่าว
รัฐบาลไทย-ข่าวทำเนียบรัฐบาล-กสร.ห่วงใยความปลอดภัยลูกจ้างเรือประมง แนะนายจ้างปฏิบัติตามแนวปฏิบัติด้านความปลอดภัย ในการทำงานภาคประมง
วันจันทร์ที่ 18 เมษายน 2565
กสร.ห่วงใยความปลอดภัยลูกจ้างเรือประมง แนะนายจ้างปฏิบัติตามแนวปฏิบัติด้านความปลอดภัย ในการทํางานภาคประมง
กรมสวัสดิการและคุ้มครองแรงงาน ห่วงใยความปลอดภัยของลูกจ้างเรือประมงเพื่อป้องกันความสูญเสีย จึงขอให้นายจ้างปฏิบัติตามกฎหมายด้านความปลอดภัยในการทํางาน และปฏิบัติตามแนวปฏิบัติด้านความปลอดภัยในการทํางานภาคประมงทะเล
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)เปิดเผยว่านายสุชาติ ชมกลิ่น รัฐมนตรีว่าการกระทรวงแรงงานมีความห่วงใยในความปลอดภัยของลูกจ้างที่ทํางานบนเรือประมง เนื่องจากการทํางานประมงมีความเสี่ยงที่จะเกิดอุบัติเหตุจากการจมน้ํา ซึ่งเป็นสาเหตุหลักของการเสียชีวิตในอุตสาหกรรมประมงทั่วโลก โดยจะเกิดขณะวางอวนหรือเก็บอวน หรือขณะปีนป่ายไปยังส่วนโครงสร้างสําหรับจับปลาที่อยู่นอกเรือ หรือสูญเสียการทรงตัวในขณะเดินสัญจรบริเวณขอบเรือกรมสวัสดิการและคุ้มครองแรงงานจึงขอให้นายจ้างภาคประมงปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และแนวปฏิบัติด้านความปลอดภัยในการทํางานภาคประมงทะเล และให้นายจ้างจัดฝึกอบรมลูกจ้างเพื่อให้ลูกจ้างมีความรู้และทราบถึงอันตรายที่เกี่ยวข้องกับการปฏิบัติงานจนสามารถปฏิบัติงานได้อย่างปลอดภัย ขณะลูกจ้างลงไปปลดอวนให้ผู้ควบคุมเรือหยุดเครื่องยนต์ เพื่อป้องกันอันตรายจากการถูกใบพัด และควรมีระบบการทํางานแบบคู่หู เพื่อป้องกันการสูญหายขณะปฏิบัติงาน
อธิบดีกสร.กล่าวต่อไปว่า อุตสาหกรรมประมงถือเป็นอุตสาหกรรมหลักที่ทํารายได้ให้กับประเทศแต่ก็เป็นภาคการผลิตที่ถือเป็น 1 ใน 4 ภาคการผลิตที่อันตราย นอกจากการทํางานในภาคเกษตรกรรมการก่อสร้าง และการทําเหมือง ดังนั้นนายจ้าง และลูกจ้างภาคการประมงจึงต้องทําความเข้าใจกฎหมายด้านความปลอดภัยในการทํางาน และปฏิบัติตามแนวปฏิบัติในการทํางานภาคประมงทะเลเพื่อเป็นการป้องกันมิให้เกิดอันตรายต่อลูกจ้างที่ปฏิบัติงานบนเรือ ส่งผลทําให้ลูกจ้างมีคุณภาพชีวิตที่ดี และมีความปลอดภัยอันเป็นการส่งเสริมให้อุตสาหกรรมประมงไทยสามารถสร้างรายได้ให้กับประเทศได้อย่างมั่นคง และยั่งยืน
รัฐบาลไทย-ข่าวทำเนียบรัฐบาล-ดีอีเอส เผยข่าวปลอมการเงิน-สินเชื่อ-หวยครอง 5 อันดับคนสนใจมากสุด
วันเสาร์ที่ 14 พฤษภาคม 2565
ดีอีเอส เผยข่าวปลอมการเงิน-สินเชื่อ-หวยครอง 5 อันดับคนสนใจมากสุด
ดีอีเอส เผยข่าวปลอมการเงิน-สินเชื่อ-หวยครอง 5 อันดับคนสนใจมากสุด
ดีอีเอสสรุปสถานการณ์ข่าวปลอมรอบสัปดาห์พบข่าวปลอมเรื่องเงินๆทองๆมาแรงชิงกระแสบนโซเชียลทั้งเรื่องการเงิน-สินเชื่อ-หวยยึดพื้นที่5อันดับแรกที่มีคนสนใจมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่ 6-12พ.ค.65โดยศูนย์ต่อต้านข่าวปลอมมีข้อความที่เข้ามาทั้งสิ้น11,672,713ข้อความจากการคัดกรองมีข้อความที่ต้องดําเนินการตรวจสอบ(Verify)จํานวน260ข้อความรวมเรื่องที่ต้องดําเนินการตรวจสอบ134เรื่องโดยเป็นข่าวเกี่ยวกับโควิด19เรื่อง
โดยในสัปดาห์ล่าสุดนี้พบว่าข่าวปลอมที่มีคนสนใจสูงสุด5อันดับเกาะกลุ่มประเด็นข่าวที่เกี่ยวกับเรื่องเงินๆทองๆดังนี้อันดับ1ประกาศให้ประชาชนนําเอกสารข้อมูลการเป็นหนี้ทุกสถาบันการเงินติดต่อยื่นเอกสารที่หน้าธปท.อันดับ2ประชาชนคนไทยทุกคนเมื่อเสียชีวิตจะได้สิทธิรับเงินจากพม.จํานวน2,000บาทอันดับ3สํานักงานปปง.ออกราชกิจจานุเบกษาให้ประชาชนโอนเงินค่าตรวจสอบทรัพย์สินอันดับ4ธ.ออมสินปล่อยสินเชื่ออิ่มใจผ่านแอปพลิเคชันMyMoวงเงินสูงสุด100,000บาทและอันดับ5สํานักงานสลากกินแบ่งรัฐบาลเผยเลขลับเฉพาะงวดวันที่16พ.ค. 65
อีกทั้งพบว่าในจํานวนข้อความและเรื่องที่ต้องดําเนินการตรวจสอบเป็นข่าวในกลุ่มภัยพิบัติถึง10เรื่องและหลายข่าวตรวจสอบแล้วเป็นข่าวปลอม/ข่าวบิดเบือนได้แก่เรื่องภายใน24ชม.ไทยเตรียมรับมือพายุจากประเทศจีนส่งผลกระทบให้เกิดน้ําท่วมฉับพลัน เรื่องพายุไซโคลนระดับรุนแรงเปลี่ยนทิศเข้าประเทศไทยเตรียมรับมือน้ําท่วมถึงวันที่14พ.ค65 และเรื่องภาคเหนือเตรียมรับมือผลกระทบจากพายุไซโคลนอัสนีวันที่12พ.ค. 65เป็นต้นโดยหลังจากได้รับข้อมูลจากหน่วยงานที่เกี่ยวข้องทางศูนย์ต่อต้านข่าวปลอมได้เร่งเผยแพร่ประชาสัมพันธ์ข้อเท็จจริงสู่สาธารณะผ่านช่องทางต่างๆแล้ว
นางสาวนพวรรณกล่าวว่ายังต้องขอความร่วมมือจากภาคส่วนต่างๆอย่างต่อเนื่องเพื่อช่วยกันทํางานแก้ไขปัญหาข่าวปลอมและอยากให้ประชาชนรอบคอบในการรับข้อมูลข่าวสารที่ผ่านช่องทางโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมมาที่ศูนย์ต่อต้านข่าวปลอมผ่านไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
*************
รัฐบาลไทย-ข่าวทำเนียบรัฐบาล-นายกตู่ รมว.เฮ้ง ลุยเมืองกล้วยไข่ สร้างงาน เพิ่มรายได้ มุ่งแก้จนพัฒนาคนทุกวัยตามหลักเศรษฐกิจพอเพียง
วันพฤหัสบดีที่ 7 กรกฎาคม 2565
นายกตู่ รมว.เฮ้ง ลุยเมืองกล้วยไข่ สร้างงาน เพิ่มรายได้ มุ่งแก้จนพัฒนาคนทุกวัยตามหลักเศรษฐกิจพอเพียง
...
นายสุชาติ ชมกลิ่น รัฐมนตรีว่าการกระทรวงแรงงาน ร่วมคณะของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงพื้นที่ตรวจราชการจังหวัดกําแพงเพชรเพื่อติดตามความก้าวหน้าการดําเนินการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาเศรษฐกิจพอเพียง โดยมี นายไพโรจน์ โชติกเสถียร อธิบดีกรมการจัดหางาน นายประทีป ทรงลํายอง อธิบดีกรมพัฒนาฝีมือแรงงาน นายบุญสงค์ ทัพชัยยุทธ์ เลขาธิการสํานักงานประกันสังคม นางต้องใจ สุทัศน์ ณ อยุธยา ผู้ตรวจกระทรวงแรงงาน นายสมาสภ์ ปัทมะสุคนธ์ ผู้ช่วยปลัดกระทรวงแรงงาน พร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดกําแพงเพชร เข้าร่วมในครั้งนี้ด้วย นายเชาวลิตร แสงอุทัย ผู้ว่าราชการจังหวัดกําแพงเพชร ให้การต้อนรับ ณ แปลงกล้วยไข่ หมู่ที่ 7 ต.ท่าพุทรา อ.คลองขลุง จ.กําแพงเพชร
นายสุชาติ ชมกลิ่น รัฐมนตรีว่าการกระทรวงแรงงาน ได้นํานายกรัฐมนตรีเยี่ยมชมกิจกรรมของกระทรวงแรงงานที่ได้บูรณาการร่วมกับจังหวัด ได้แก่ มิติด้านการศึกษา ได้เยี่ยมชมผลงานผู้เข้ารับการฝึกโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจากจบการศึกษาภาคบังคับ มิติด้านความเป็นอยู่ เยี่ยมชมกิจกรรมการฝึกอบรมหลักสูตรช่างเชื่อมและติดตั้งโครงหลังคาเหล็กที่สํานักงานพัฒนาฝีมือแรงงานกําแพงเพชรร่วมกับกระทรวงมหาดไทยในการต่อเติมกันสาดให้กับผู้ยากไร้ และมอบสิทธิประโยชน์ทดแทนการขาดรายได้ให้แก่ผู้ประกันตนมาตรา 40 พร้อมเยี่ยมชมผลิตภัณฑ์การแปรรูปกล้วยกวนซึ่งได้รับการฝึกอบรมการทําชะลอมจากสํานักงานพัฒนาฝีมือแรงงานกําแพงเพชร สามารถสร้างมูลค่าเพิ่มให้ผลิตภัณฑ์มีความน่าสนใจเกิดรายได้เพิ่มต่อตนเองและครอบครัว
โอกาสนี้ นายกรัฐมนตรีได้พบปะกลุ่มแรงงานนอกระบบและให้กําลังใจแกนนําอาสาสมัครแรงงานระดับตําบลและเครือข่ายด้านแรงงานของจังหวัดกําแพงเพชรที่มาร่วมต้อนรับ ซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่ เป็นผู้ที่มีความเสียสละอุทิศตนเพื่อส่วนรวม ทํางานใกล้ชิดกับพี่น้องประชาชนในชุมชน ในการนําภารกิจประสานการให้บริการด้านแรงงาน เพื่อให้ประชาชนมีงานทํา มีทักษะฝีมือ มีอาชีพ มีรายได้ ได้รับการคุ้มครองและมีหลักประกันทางสังคมที่ยั่งยืนอีกด้วย ซึ่งจังหวัดกําแพงเพชรมีอาสาสมัครแรงงานรวมทั้งสิ้น 78 คน
นายสุชาติ กล่าวต่อว่า ท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ ท่าน พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ได้ให้ความสําคัญกับการขับเคลื่อนการดําเนินงานขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง ซึ่งการลงพื้นที่กําแพงเพชรในครั้งนี้ กระทรวงแรงงานได้ขานรับนโยบายดังกล่าว ซึ่งได้บูรณาการกับหน่วยงานที่เกี่ยวข้องเพื่อพัฒนาศักยภาพของคนไทยทุกช่วงวัย ให้ได้รับการพัฒนาทักษะอาชีพ โดยเฉพาะนักเรียนที่ไม่ได้เรียนต่อหลังจบการศึกษาภาคบังคับ เพื่อให้นักเรียนเหล่านี้มีฝีมือก่อนเข้าสู่ตลาดแรงงาน มีงานทํา มีรายได้ มีอาชีพที่มั่นคง รวมทั้งกลุ่มแรงงานนอกระบบในพื้นที่ ซึ่งจังหวัดกําแพงเพชรส่วนใหญ่ชาวบ้านประกอบอาชีพเกษตรกรรม จึงจําเป็นอย่างยิ่งในการนําเทคโนโลยีสมัยใหม่เข้ามาใช้ในการทําเกษตรให้เป็นเกษตรอัจฉริยะ เพื่อเพิ่มมูลค่า ลดต้นทุนการผลิต และสามารถพัฒนาต่อยอดเป็นธุรกิจสร้างรายได้ขับเคลื่อนเศรษฐกิจชุมชนอีกด้วย
รัฐบาลไทย-ข่าวทำเนียบรัฐบาล-​ผู้ช่วยทูตฝ่ายทหาร ประจำสถานทูตสาธารณรัฐโปแลนด์เข้าเยี่ยมคำนับรองปลัดกระทรวงกลาโหม ร่วมหารือความร่วมมือทางทหารระหว่างไทย-โปแลนด์
วันพุธที่ 15 มิถุนายน 2565
​ผู้ช่วยทูตฝ่ายทหาร ประจําสถานทูตสาธารณรัฐโปแลนด์เข้าเยี่ยมคํานับรองปลัดกระทรวงกลาโหม ร่วมหารือความร่วมมือทางทหารระหว่างไทย-โปแลนด์
15 มิ.ย.65 นาวาอากาศเอก Marek Waldemar Kotowski (มาเร็ค วัลเดมาร์ โคทาวสกี้) ผู้ช่วยทูตฝ่ายทหาร ประจําสถานทูตสาธารณรัฐโปแลนด์ ประจําประเทศไทย เข้าเยี่ยมคํานับ พลเอก สนิธชนก สังขจันทร์ รองปลัดกระทรวงกลาโหม ณ ห้องพระบารมีปกเกล้า ในศาลาว่าการกลาโหม
ในโอกาสเดินทางเยือนประเทศไทยระหว่าง 13-17 มิ.ย.65 สําหรับไทยและโปแลนด์ มีความสัมพันธ์ระหว่างกันมาอย่างยาวนานกว่า 100 ปี ตั้งแต่ในรัชสมัยของพระบาทสมเด็จพระจุลจอมเกล้าเจ้าอยู่หัว รัชกาลที่ ๕ พระองค์ได้เสด็จประพาสยุโรปครั้งที่ 1 เมื่อ 2540โดยได้เสด็จเยือนกรุงวอร์ซอเป็นเวลา 2 วัน นับว่าการเสด็จประพาสยุโรปในครั้งนั้นถือเป็นก้าวสําคัญของประวัติศาสตร์ ไทย-โปแลนด์
โดยต่อมาได้พัฒนาความร่วมมืออย่างใกล้ชิดในหลายมิติ ทั้งในด้านเศรษฐกิจ การค้า การลงทุน การท่องเที่ยว การศึกษาวิจัย การเกษตร การท่องเที่ยวรวมถึงอุตสาหกรรมป้องกันประเทศ ทั้งสองประเทศดําเนินความสัมพันธ์ระหว่างกันอย่างราบรื่นมาโดยตลอดโดยจะครบรอบ 50 ปี ของการสถาปนาความสัมพันธ์ทางการทูตในปีนี้ ซึ่งการเข้าพบในวันนี้จึงนับเป็นโอกาสอันดีที่จะได้พบปะทําความรู้จักและสร้างความคุ้นเคยกับผู้แทนทางทหารของต่างประเทศ ตลอดจนแลกเปลี่ยนข้อคิดเห็นในประเด็นต่างๆ ที่มีความสนใจร่วมกันซึ่งจะมีส่วนช่วยกระชับความสัมพันธ์ระหว่างทั้งสองประเทศให้แน่นแฟ้นยิ่งขึ้น